सिर्फ टेस्ट नहीं, वन-डे इंटरनेशनल मैचों में भी मार्लोन सैमुअल ने वापसी के बाद कमाल कर दिखाया है। प्रतिबंध से पहले अपने आठ साल के वन-डे करियर में सैमुअल सिर्फ दो शतक मार पाए थे, लेकिन प्रतिबंध से वापसी के बाद सैमुअल सात वन-डे शतक ठोक चुके हैं। टी-20 मैचों में भी सैमुअल ने कमाल कर दिखाया है। प्रतिबंध से पहले उन्होंने सिर्फ छह टी-20 मैच खेले थे, लेकिन प्रतिबंध से वापसी के बाद वह अब तक 46 टी-20 अंतरराष्ट्रीय मैच खेल चुके हैं और करीब 30 की औसत से 1,133 रन बना चुके हैं।